คฑาเทพ เตชะเดชเรืองกุล

คฑาเทพ เตชะเดชเรืองกุล (เกิด 10 ธันวาคม พ.ศ. 2514) หัวหน้าพรรคเพื่อชาติไทย และอดีตสมาชิกสภาผู้แทนราษฎร แบบบัญชีรายชื่อ สังกัดพรรคพลังไทยรักไทย

 ประวัติ 
คฑาเทพ เดิมชื่อ คชาเทพ ดอกไม้ เกิดเมื่อ 10 ธันวาคม พ.ศ. 2514 สำเร็จการศึกษา นิติศาสตรบัณฑิต จากมหาวิทยาลัยสุโขทัยธรรมาธิราช และรัฐศาสตรมหาบัณฑิต (การเมืองการปกครอง) จากมหาวิทยาลัยโปลีเทคนิคภาคตะวันออกเฉียงเหนือ และปริญญาเอก จากมหาวิทยาลัย Open System Leadership university (OSLU) และ Hertfordshire university ประเทศอังกฤษจ่อสอบวุฒิ ป.เอก 'คฑาเทพ' เจ้าตัวลั่นไม่กลัว จ่อฟ้องกลับ

การทำงาน
คฑาเทพ เคยรับราชการตำรวจ ตำแหน่ง ผู้บังคับหมู่ ต่อมาได้เข้าสู่งานการเมืองโดยการลงสมัครรับเลือกตั้งสมาชิกวุฒิสภาจังหวัดอำนาจเจริญ ในปี พ.ศ. 2557 ได้คะแนนเป็นลำดับที่ 2คฑาเทพ เตชะเดชเรืองกุลแจ้งมีเหล็กไหล-อุกกาบาต ต่อมาได้จัดตั้งพรรคการเมืองในปี พ.ศ. 2561 ในชื่อ"พรรคพลังไทยรักไทย" โดยคฑาเทพ เป็นหัวหน้าพรรค ประกาศนายทะเบียนพรรคการเมือง เรื่อง รับจดทะเบียนจัดตั้งพรรคพลังไทยรักไทย  โดยเขาได้เชิญ พลเอก ธรรมรักษ์ อิศรางกูร ณ อยุธยา อดีตรัฐมนตรีว่าการกระทรวงกลาโหม ให้มาดำรงตำแหน่งประธานที่ปรึกษาพรรค'ธรรมรักษ์'โผล่พลังไทยรักไทย คุมยุทธศาสตร์เลือกตั้งหวังกวาด 127 ที่นั่ง และต่อมาเขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ในนามพรรคพลังไทยรักไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 และได้รับเลือกตั้งเป็น สส.สมัยแรก

คฑาเทพ ได้รับความสนใจทางสื่อมวลชนภายหลังจากมีการเปิดเผยบัญชีแสดงรายการทรัพย์สินและหนี้สินของเขา ที่แจ้งว่ามีทรัพย์สินทั้งหมด 1,112,531,135 บาท โดยมีหนี้สิน 801,083 บาท โดยทรัพย์สินส่วนใหญ่เป็นทรัพย์สินอื่นมูลค่ากว่า 1,100,000,000 บาท เงินฝาก 2,281,135 บาท โรงเรือนและสิ่งปลูกสร้าง 8,250,000 บาท ซึ่งมีทรัพย์สินที่มีมูลค่าสูง เช่น เหล็กไหลช่อ (โคตรเหล็กไหล) มูลค่า 700 ล้านบาท เหล็กไหลก้อน (มหาเหล็กไหล) มูลค่า 300 ล้านบาท อุกกาบาต (อุกกามณีดำ) มูลค่า 10 ล้านบาท และพระเครื่องอีกจำนวนหนึ่งฮือฮา "สส.คฑาเทพ เตชะเดชเรืองกุล" รวย 1,112 ล้าน จากเหล็กไหล-อุกกาบาต

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๔, ๒๐ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๙, ๒๒ มกราคม ๒๕๖๔

 อ้างอิง 

หมวดหมู่:บุคคลจากจังหวัดอำนาจเจริญ
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคเพื่อชาติไทย
หมวดหมู่:บุคคลจากสาขาวิชานิติศาสตร์ มหาวิทยาลัยสุโขทัยธรรมาธิราช
หมวดหมู่:บุคคลจากมหาวิทยาลัยการจัดการและเทคโนโลยีอีสเทิร์น
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:หัวหน้าพรรคการเมืองในประเทศไทย